**ร่าง**

**ข้อบัญญัติองค์การบริหารส่วนตำบลวังดาล**

**เรื่อง การควบคุมกิจการที่เป็นอันตรายต่อสุขภาพ พ.ศ.2551**

**แก้ไขเพิ่มเติม (ฉบับที่ 2) พ.ศ.2563**



**องค์การบริหารส่วนตำบลวังดาล**

**อำเภอกบินทร์บุรี จังหวัดปราจีนบุรี**

**บันทึกหลักการและเหตุผล**

**ประกอบร่างข้อบัญญัติองค์การบริหารส่วนตำบลวังดาล**

**เรื่อง การควบคุมกิจการที่เป็นอันตรายต่อสุขภาพ พ.ศ.2551**

**แก้ไขเพิ่มเติม (ฉบับที่ 2) พ.ศ.2563**

**...............................................................**

**หลักการ**

ให้มีข้อบัญญัติว่าด้วยการควบคุมกิจการที่เป็นอันตรายต่อสุขภาพ

 **เหตุผล**

โดยที่ข้อบัญญัติองค์การบริหารส่วนตำบลวังดาล เรื่อง การควบคุมกิจการที่เป็นอันตราย
ต่อสุขภาพ พ.ศ. 2551 ไม่ได้กำหนดระยะห่างระหว่างสถานประกอบกิจการที่ต้องควบคุม
ภายในเขตองค์การบริหารส่วนตำบลวังดาล ทำให้เกิดปัญหามลพิษทางด้านต่างๆ ทำให้ประชาชน
ที่อาศัยอยู่ในชุมชนได้รับความเดือดร้อนเกิดปัญหาข้อโต้แย้งขึ้น และประกอบทั้งอัตราค่าธรรมเนียมการออกใบอนุญาต และการต่อใบอนุญาตการประกอบกิจการที่เป็นอันตรายต่อสุขภาพ ในปัจจุบัน
ไม่สอดคล้องกับขนาดพื้นที่ของกิจการ ดังนั้น เพื่อให้การควบคุมกิจการที่เป็นอันตรายต่อสุขภาพสอดคล้องและเหมาะสมกับสภาวการณ์ในปัจจุบัน จึงตราข้อบัญญัตินี้

**ร่าง**

**ข้อบัญญัติองค์การบริหารส่วนตำบลวังดาล**

**เรื่อง การควบคุมกิจการที่เป็นอันตรายต่อสุขภาพ พ.ศ.2551**

**แก้ไขเพิ่มเติม (ฉบับที่ 2) พ.ศ.2563**

 โดยที่เป็นการสมควรปรับปรุง ข้อบัญญัติองค์การบริหารส่วนตำบลวังดาล เรื่อง
การควบคุมกิจการที่เป็นอันตรายต่อสุขภาพ พ.ศ. 2551 ให้สอดคล้องและเหมาะสมกับสภาวการณ์ในปัจจุบัน

 อาศัยอำนาจตามความ ในมาตรา 71 แห่งพระราชบัญญัติสภาตำบลและ
องค์การบริหารส่วนตำบล พ.ศ.2537 และที่แก้ไขเพิ่มเติมถึงฉบับปัจจุบัน ประกอบกับ มาตรา 10 (3) แห่งพระราชบัญญัติการสาธารณสุข พ.ศ.2535 และที่แก้ไขเพิ่มเติมถึงฉบับปัจจุบัน อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
องค์การบริหารส่วนตำบลวังดาล โดยความเห็นชอบของสภาองค์การบริหารส่วนตำบลวังดาล
และนายอำเภอกบินทร์บุรี จึงตราข้อบัญญัติไว้ ดังต่อไปนี้

 ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลวังดาล
เรื่อง การควบคุมกิจการที่เป็นอันตรายต่อสุขภาพ พ.ศ.2551 แก้ไขเพิ่มเติม (ฉบับที่ 2) พ.ศ.2563”

 ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลวังดาล เมื่อพ้นกำหนด
สิบห้าวัน นับแต่วันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลวังดาล หรือตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ 3 บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้ว
ในข้อบัญญัตินี้ หรือซึ่งขัดหรือแย้งกับข้อบัญญัตินี้ ให้เป็นอันยกเลิกและให้ใช้ข้อบัญญัตินี้แทน

 ข้อ 4 ให้เพิ่มความดังต่อไปนี้ในข้อ 7 แห่งข้อบัญญัติองค์การบริหารส่วนตำบลวังดาล เรื่อง การควบคุมกิจการที่เป็นอันตรายต่อสุขภาพ พ.ศ.2551

 วรรคสอง “สถานประกอบกิจการเลี้ยงไก่” หมายถึง สถานประกอบกิจการเลี้ยงไก่ประเภทไก่เนื้อและไก่ไข่ โดยหมายรวมถึงสถานประกอบกิจการเลี้ยงไก่ทุกขนาด

 1. หลักเกณฑ์เกี่ยวกับสถานที่ตั้ง

 2. สถานประกอบกิจการเลี้ยงไก่ต้องอยู่ห่างจากชุมชน วัด ศาสนสถาน โบราณสถาน โรงเรียน สถาบันการศึกษา โรงพยาบาล หรือสถานที่อื่นๆ ในระยะที่ไม่ส่งผลกระทบต่อสุขภาพ
และไม่ก่อเหตุรำคาญต่อชุมชน โดยมีระยะห่างจากสถานที่ดังกล่าวข้างต้น ดังต่อไปนี้

 2.1 สำหรับสถานประกอบกิจการเลี้ยงไก่ น้อยกว่า 500 ตัว ต้องมีระยะห่าง
ไม่น้อยกว่า 30 เมตร

-2-

 2.2 สำหรับสถานประกอบกิจการเลี้ยงไก่ ตั้งแต่ 501 – 5,000 ตัว ต้องมีระยะห่างไม่น้อยกว่า 100 เมตร

 2.3 สำหรับสถานประกอบกิจการเลี้ยงไก่ ตั้งแต่ 5,001 – 10,000 ตัว
ต้องมีระยะห่างไม่น้อยกว่า 500 เมตร

 2.4 สำหรับสถานประกอบกิจการเลี้ยงไก่ เกินกว่า 10,000 ตัว ต้องมีระยะห่าง
ไม่น้อยกว่า 1,000 เมตร

 3. สถานประกอบกิจการเลี้ยงไก่ ต้องตั้งอยู่ห่างจากโรงฆ่าสัตว์ ตลาดนัดค้าสัตว์
ตั้งแต่ 5 กิโลเมตร ขึ้นไป

 4. สถานประกอบกิจการเลี้ยงไก่ต้องจัดให้มีบริเวณเลี้ยงไก่เป็นสัดส่วน และอยู่ห่างจากเขตที่ดินสาธารณะหรือที่ดินที่มีเจ้าของ และต้องมีที่ว่างอันปราศจากหลังคาหรือสิ่งใดปกคลุม โดยรอบบริเวณเลี้ยงสัตว์นั้น ไม่น้อยกว่า 20 เมตรทุกด้าน เว้นแต่ด้านที่มีแนวเขตติดต่อกับที่ดิน
ของผู้ประกอบกิจการประเภทเดียวกันให้ใช้หลักเกณฑ์ ในการพิจารณาจากจำนวนการเลี้ยงไก่
ที่มีจำนวนมากที่สุด เป็นเกณฑ์ในการกำหนดขอบเขตระยะห่าง

 5. สถานประกอบกิจการเลี้ยงไก่ต้องตั้งในบริเวณที่ไม่มีน้ำท่วมขัง อยู่ห่างจากแหล่งน้ำสาธารณะไม่น้อยกว่า 500 เมตร และต้องมีการป้องกันการไหลของน้ำเสียและสิ่งปนเปื้อน
ลงสู่แหล่งน้ำสาธารณะ ในกรณีที่มีการชะล้างของน้ำฝน

 วรรคสาม หลักเกณฑ์เกี่ยวกับสถานที่ตั้งประกอบกิจการเลี้ยงสุกร

 1. สถานที่ต้องตั้งอยู่ห่างจากชุมชน วัด ศาสนสถาน โบราณสถาน สถาบันการศึกษา โรงพยาบาล หรือสถานที่อื่นๆ ตามกฎหมายว่าด้วยโรงงานและกฎหมายอื่นที่เกี่ยวข้อง ในระยะ
ที่ไม่ส่งผลกระทบต่อสุขภาพ และไม่ก่อเหตุรำคาญต่อชุมชน โดยมีระยะห่างจากสถานที่ดังกล่าวข้างต้นและแหล่งน้ำสาธารณะในระยะทาง ดังต่อไปนี้

 1.1 สำหรับสถานประกอบกิจการเลี้ยงสุกร น้อยกว่า 50 ตัว ต้องมีระยะห่างในระยะที่ไม่ก่อให้เกิดความรำคาญต่อชุมชนใกล้เคียง

 1.2 สำหรับสถานประกอบกิจการเลี้ยงสุกร ตั้งแต่ 50 – 100 ตัว ต้องมีระยะห่าง
ไม่น้อยกว่า 200 เมตร

 1.3 สำหรับสถานประกอบกิจการเลี้ยงสุกร ตั้งแต่ 101 - 500 ตัว ต้องมีระยะห่างไม่น้อยกว่า 1,000 เมตร

 1.4 สำหรับสถานประกอบกิจการเลี้ยงสุกรเกินกว่า 500 ตัว ต้องมีระยะห่าง
ไม่น้อยกว่า 1,500 เมตร

 1.5 สถานประกอบกิจการเลี้ยงสุกรต้องตั้งอยู่ห่างจากโรงฆ่าสัตว์ ตลาดนัดค้าสัตว์ตั้งแต่ 5 กิโลเมตร ขึ้นไป

-3-

 1.6 สถานประกอบกิจการเลี้ยงสุกรต้องจัดให้มีบริเวณเลี้ยงสุกรให้เป็นสัดส่วน
และอยู่ห่างจากเขตที่ดินสาธารณะหรือที่ดินต่างเจ้าของ และต้องมีที่ว่างอันปราศจากหลังคาหรือ
สิ่งปกคลุม โดยรอบบริเวณเลี้ยงสัตว์นั้นไม่น้อยกว่า 20 เมตรทุกด้าน เว้นแต่ด้านที่มีแนวเขตที่ดิน
ติดต่อกับที่ดินของผู้ประกอบกิจการประเภทเดียวกันตามข้อกำหนดนี้

 1.7 สถานประกอบกิจการเลี้ยงสุกรต้องตั้งอยู่บริเวณที่ไม่มีน้ำท่วมขัง อยู่ห่าง
จากแหล่งน้ำสาธารณะไม่น้อยกว่า 500 เมตร และต้องมีการป้องกันการไหลของน้ำเสียและสิ่งปนเปื้อน
ลงสู่แหล่งน้ำสาธารณะ ในกรณีที่มีการชะล้างของน้ำฝน

 ข้อ 5 ให้ยกเลิกความใน (ลำดับที่ 1) บัญชีค่าธรรมเนียมการออกใบอนุญาตให้ประกอบกิจการที่เป็นอันตรายต่อสุขภาพแห่งข้อบัญญัติองค์การบริหารส่วนตำบลวังดาล เรื่อง
การควบคุมกิจการที่เป็นอันตรายต่อสุขภาพ พ.ศ.2551 และให้ใช้ความใน (ลำดับที่ 1)
บัญชีค่าธรรมเนียมการออกใบอนุญาตตามข้อบัญญัติองค์การบริหารส่วนตำบลวังดาล เรื่อง
การควบคุมกิจการที่เป็นอันตรายต่อสุขภาพ พ.ศ.2551 แก้ไขเพิ่มเติม (ฉบับที่ 2) พ.ศ.2563 แทน

 ประกาศ ณ วันที่......................................................................

 (ลงชื่อ)

 (นายไพบูลย์ ช่างฉาย)

 นายกองค์การบริหารส่วนตำบลวังดาล

 เห็นชอบ

(ลงชื่อ)

 (นายวัลลภ ประวัติวงค์)

 นายอำเภอกบินทร์บุรี

**บัญชีค่าธรรมเนียมการออกใบอนุญาตตามข้อบัญญัติองค์การบริหารส่วนตำบลวังดาล**

**เรื่องการควบคุมกิจการที่เป็นอันตรายต่อสุขภาพ พ.ศ.2551 แก้ไขเพิ่มเติม (ฉบับที่ 2) พ.ศ.2563**

|  |  |  |  |
| --- | --- | --- | --- |
| ลำดับ | ประเภทกิจการ | อัตราค่าธรรมเนียมต่อปี (บาท) | หมายเหตุ |
| 1. | กิจการที่เกี่ยวกับการเลี้ยงสัตว์ (1) การเลี้ยงม้า โค กระบือก. ตั้งแต่ 5 ตัว ถึง 20 ตัวข. เกินกว่า 20 ตัว แต่ไม่เกิน 50 ตัวค. เกินกว่า 50 ตัว แต่ไม่เกิน 80 ตัวง. เกินกว่า 80 ตัว แต่ไม่เกิน 200 ตัวจ. เกินกว่า 200 ตัว แต่ไม่เกิน 300 ตัวฉ. เกินกว่า 300 ตัว แต่ไม่เกิน 500 ตัวช. เกินกว่า 500 ตัวขึ้นไป (2) การเลี้ยงสุกรก. ตั้งแต่ 5 ตัว ถึง 20 ตัวข. เกินกว่า 20 ตัว แต่ไม่เกิน 50 ตัวค. เกินกว่า 50 ตัว แต่ไม่เกิน 80 ตัวง. เกินกว่า 80 ตัว แต่ไม่เกิน 200 ตัวจ. เกินกว่า 200 ตัว แต่ไม่เกิน 300 ตัวฉ. เกินกว่า 300 ตัว แต่ไม่เกิน 500 ตัวช. เกินกว่า 500 ตัว แต่ไม่เกิน 700 ตัวฌ. เกินกว่า 700 ตัว แต่ไม่เกิน 1,000 ตัวญ. เกินกว่า 1,000 ตัวขึ้นไป  (3) การเลี้ยงแพะ แกะก. ตั้งแต่ 5 ตัว ถึง 20 ตัวข. เกินกว่า 20 ตัว แต่ไม่เกิน 50 ตัวค. เกินกว่า 50 ตัว แต่ไม่เกิน 80 ตัวง. เกินกว่า 80 ตัว แต่ไม่เกิน 200 ตัวจ. เกินกว่า 200 ตัว แต่ไม่เกิน 300 ตัวฉ. เกินกว่า 300 ตัวขึ้นไป | 250.-500.-1,000.-2,000.-3,000.-4,000.-5,000.-250.-500.-1,200.-2,000.-3,000.-4,000.-5,000.-6,000.-8,000.-250.-500.-1,200.-2,000.-3,000.-4,000.- |  |

|  |  |  |  |
| --- | --- | --- | --- |
| ลำดับ | ประเภทกิจการ | อัตราค่าธรรมเนียมต่อปี (บาท) | หมายเหตุ |
|  | (4) การเลี้ยงสุนัขก. ตั้งแต่ ๕ - ๕๐ ตัว ข. ตั้งแต่ ๕๑ - ๑๐๐ ตัว ค. ตั้งแต่ ๑๐๑ - ๒๐๐ ตัว ง. ตั้งแต่ ๒๐๑ - ๓๐๐ ตัว จ. ตั้งแต่ ๓๐๑ ตัวขึ้นไป (5) การเลี้ยงห่าน เป็ด ไก่ก. รวมกันตั้งแต่ 50 ตัว ถึง 200 ตัวข. รวมกันเกินกว่า 201 ตัว แต่ไม่เกิน 500 ตัวค. เกินกว่า 500 ตัว แต่ไม่เกิน 1,000 ตัวง. เกินกว่า 1,000 ตัว แต่ไม่เกิน 5,000 ตัวจ. เกินกว่า 5,000 ตัว แต่ไม่เกิน 10,000 ตัวฉ. เกินกว่า 10,000 ตัว แต่ไม่เกิน 30,000 ตัว ช. เกินกว่า 30,000 ตัว แต่ไม่เกิน 40,000 ตัว ซ. เกินกว่า 40,000 ตัว แต่ไม่เกิน 50,000 ตัวฌ. เกินกว่า 50,000 ตัว แต่ไม่เกิน 100,000 ตัวญ. เกินกว่า ๑๐๐,๐๐1 ตัว แต่ไม่เกิน 150,000 ตัวฎ. เกินกว่า 150,001 ตัว ขึ้นไป(6) การเลี้ยงสัตว์เพื่อรีดเอานม ก. จำนวนไม่เกิน 5 ตัวข. จำนวนเกิน 5 ตัว แต่ไม่เกิน 20 ตัว ค. จำนวนเกิน 20 ตัว ขึ้นไป  | ๕๐๐.-๑,๐๐๐.-๒,๐๐๐.-๓,๐๐๐.-๔,๐๐๐.-250.-500.-1,000.-2,000.-3,000.-4,000.-5,000.-6,000.-7,000.-8,000.-10,000.-250.-1,200.-1,500.- |  |

**หมายเหตุ** อัตราค่าธรรมเนียมใบอนุญาต / ปี เก็บตามจำนวนการเลี้ยงรวมกันในสถานประกอบการนั้น มิใช่การเก็บตามจำนวนโรงเลี้ยง